**Elinar** on suomalainen ohjelmistoyritys, joka toteuttaa tekoälyavusteisia tiedonhallintaratkaisuja yritysten kumppanina. Ratkaisuja toimitetaan eri toimialoille, kuten vakuutus- ja finanssialan yrityksille ja julkishallinnon organisaatioille. 

Elinar on toiminut teknologiayritys IBM:n kumppanina perustamisestaan lähtien.  Elinarin pääkonttori sijaitsee Porissa , sivuliikkeet Ruotsissa ja Norjassa.  Yritys työllistää noin 30 henkilöä  ja se on saanut tunnustusta IBM Watson -tekoälykehittäjänä.

Historia
--------

Elinar perustettiin Helsingissä 1994 Elina ja Ari Juntusen toimesta.  Yrityksen nimi on muodostettu perustajien etunimistä.  Heidän paluumuuttonsa myötä Elinarin pääkonttori siirtyi Poriin vuonna 1997, ja samalla palkattiin yrityksen ensimmäiset kokoaikaiset työntekijät. 

Alkuvuosina Elinar teki tuotekehitystä mm. hissiohjelmistoihin, mutta vuonna 2006 strategiatyön tuloksena päätettiin keskittyä sisällönhallintaan. Samalla panostus siirtyi julkishallintoon ja finanssisektoriin. 

Sivukonttorit Ruotsiin ja Norjaan on perustettu vuonna 2009. Elinarin toimitusjohtajaksi valittiin vuonna 2013 Mikko Hörkkö.

Tekoäly
-------

Yritys on kehittänyt oman tekoälytuotteen ElinarAI™:n, joka esiteltiin ensimmäisen kerran vuonna 2016.  Elinarin AI Miner -sovellus, joka auttaa GDPR:n alaisen tiedon käsittelyä, sijoittui kahdeksan finalistin joukkoon IBM:n maailmanlaajuisessa Watson Build -kilpailussa vuonna 2017. 

Elinarin tekoälyn muita sovelluskohteita yritysmaailmassa on mm. videovalvonta. Tekoäly voidaan esimerkiksi laittaa käymään läpi tuhansia tunteja valvontakameramateriaalia, josta se havaitsee, jos yrityksen työntekijä tankkaa yhtiön kortilla polttoainetta myös muualle, kuin firman omiin autoihin.  Tekoälyä on hyödynnetty Elinarilla myös tilausten hallinnointiin , laskujenkäsittelyn automatisointiin ja lääkärinlausuntojen läpikäyntiin .

Palkinnot ja tunnustukset
-------------------------

* Elinar tuli valituksi Euroopasta Wildcard Champion -tittelillä  IBM:n Watson Build finaaliin New Yorkiin kahdeksan finalistin joukkoon vuonna 2017.
* Elinar oli yksi voittajista WfMC Global Awards for Excellence in Case Management -kilpailussa vuonna 2017.
* Elinar voitti IBM Finlandin kumppanipalkintona myönnetyn "Outstanding Hybrid Cloud Solution Award 2020" -tunnustuksen vuonna 2020.

Lähteet
-------

1. 1 2 3  Elinar – Kodin olohuoneen nurkasta kansainväliseksi sisällönhallintaosaajaksi  21.07.2017. IBM.  Arkistoitu 21.7.2020. Viitattu 21.7.2020. (suomeksi)
2. ↑  Yritystiedot Asiakastieto. Viitattu 21.7.2020. (suomeksi)
3. ↑  Yrityksen yhteystiedot Elinar. Viitattu 21.7.2020. (englanniksi)
4. ↑  Yritystiedot Kauppalehti. Viitattu 21.7.2020. (suomeksi)
5. ↑  Porilaisyritys maailman kärkikastiin tekoälykehityskilpailussa  1.12.2017. Satakunnan Kansa. Viitattu 21.7.2020. (suomeksi)
6. ↑  Maailman parasta arkea Porissa Töihintänne.fi.  Arkistoitu 21.7.2020. Viitattu 21.7.2020. (suomeksi)
7. 1 2 3 4  Yritysesittely Elinar. Viitattu 21.7.2020. (suomeksi)
8. 1 2  Tekoälysovellus, Elinar AI Miner, taltuttaa GDPR-tietotulvaa  6.4.2018. Ficolo.  Arkistoitu 21.7.2020. Viitattu 21.7.2020. (suomeksi)
9. 1 2  Bepopin yläkerrassa tehdään tekoälyä, jota halutaan myydä Kiinaan  14.1.2018. Satakunnan Kansa. Viitattu 21.7.2020. (suomeksi)
10. ↑  Watson Build 2017 Champions IBM.  Arkistoitu 21.7.2020. Viitattu 21.7.2020. (englanniksi)
11. ↑  2017 Winners Announced in WfMC Global Awards for Excellence in Case Management The Workflow Management Coalition.  Arkistoitu 21.7.2020. Viitattu 21.7.2020. (englanniksi)
12. ↑  Elinar palkittiin oman tekoälyn yhdistämisestä IBM teknologiaan *ElinarEasy™*.  8.10.2020. Viitattu 21.10.2020.